Песма о Вуку

**Пажљиво прочитај песму и одговори на питања**

Некада смо личили на вукове,

школе и књиге нисмо имали,

нити смо писали стихове.

1. Зашто смо некада личили на вукове?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Шта је Вук **почео да ради**?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Шта је Вук **желео да уради**?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Које правило је увео Вук?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Зашто данас личимо на Вука, а не на вукове? \_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. У песми се каже: ''пишемо стихове **прве лиге''**. Какви су то стихови?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Али један Вук што не личи на вукове,

почео је да чита, да пише и да скупља стихове.

Желео је да уради нешто више,

и да језиком свога народа пише.

Али пре него што је написао прво слово,

увео је правило ово:

Један глас, једно слово!

Правило је просто и једноставно,

и њиме је Вук постигао главно:

Саградио је добре темеље и основе

на којима расту генерације нове!

Некада смо личили на вукове,

школе и књиге нисмо имали,

нити смо писали стихове.

А, данас?

Данас имамо и школе и књиге,

и пишемо стихове прве лиге,

у њима ћеш, поносно, чути речи ове:

Данас личимо на Вука, а не на вукове!

Од датих слова пробај да направиш ребус **чије ће решење бити име Вук.**

Вук Стефановић Караџић рођен је у Србији, поред града Лознице, у селу које се зове Тршић. У време када је Вук био мали, нису постојале школе. Деца су у манастирима учила да читају и пишу, када су имала слободног времена, јер су морала помагати родитељима у пословима, нпр. требало је чувати стоку док пасе траву. Вук је учио да пише у манастиру који се зове Троноша.



Вук је важна личност у нашој култури зато што је усавршио азбуку. У писању слова применио је правило: „Пиши као што говориш‘‘, тако да се у нашој азбуци свако слово чита онако као се и пише.

Вук је сакупљао и записивао народне песме, приче, загонетке и пословице.

У многим народним причама и баснама појављује се вук као лик. Њега се сви плаше, јер представља снагу и силу која нема милости. Вук је у причама често гладан и прождире све што му се нађе на путу. Зато, када се сам нађе у опасности, нема пријатеље који би му помогли. Прочитај следећу басну.

**Мачак и вук**

Навале чобани да убију вука. Он побегне у село. На плоту угледа мачка, па му рече:

* Молим те, који је добар човек у овом селу? Идем да ме сакрије. Чобани могу да ме убију.
* Иди Чеди.
* Не могу, појео сам му јаре.
* Онда иди Чаславу.
* Не могу, удавио сам му вола.
* Онда иди чича Миловану. Он је добар човек.
* Нећу моћи, растргао сам му краву.
* Онда иди чича Ивану. И он је добар човек.
* Не могу, појео сам му теле.
* Е, мој вуче – рече мачак – свима си зло учинио. Како онда према теби људи да буду добри?

Какву поуку носи ова басна? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Питалице** су кратке ''причице'' састављене од питања и духовитог одговора.

Шта је смешно у овим питалицама?

Питао магарац ђака:

* Шта ћеш бити кад непрестано учиш?
* Не знам шта ћу бити, али знам да нећу бити магарац.

Питали нечије дете:

* Како у вашем селу зову вука?
* Богме, он и незван дође.